stanford-oval/wikipedia huggingface dataset:
Sierra Entertainment
פרויקטי מעריצים

כיום קיימת קבוצה של חובבי משחקי סיירה הידועה בשם AGD Interactive והיא משחזרת את משחקיה של סיירה
משנות ה-80 עד שנות ה-90, בעיקר מבחינה גרפית.
קבוצה נוספת היא Hero6 שהוקמה בגלל ההודעה על ביטול הרצון לעוצמה (סדרת משחקים) והיא ידועה כקבוצת המעריצים הראשונה של סיירה.
פריצות דרך

"הבית המסתורי" (Mystery House) - המשחק הראשון שאיחד בין טקסט לתמונה (לפני זה היו רק משחקי טקסט).
"מסע המלך 1" (King Quest I) - המשחק הראשון שאיפשר לנוע עם השחקן בשלושה ממדים.
"מסע המלך 4" (King Quest IV) - המשחק הראשון שתמך בכרטיס קול סטריאו.
רשימת המשחקים בהוצאת סיירה און-ליין

Mystery House, 1980
The Wizard And The Princess, 1982
Time Zone, 1981
The Dark Crystal, 1982
King's Quest: The Quest For The Crown, 1984
King's Quest II: Romancing The Throne, 1985
Mickey's Space Adventure, The Black Cauldron, Winnie The Pooh In The Hundred Acre Wood, 1986 עבור חברת וולט דיסני
Space Quest: The Sarien Encounter, 1986, מסע בחלל
King's Quest III: The Heir Is Human, 1986
Leisure Suit Larry In The Land Of The Lounge Lizard, 1987 - הראשון במשחקי Leisure Suit Larry
Police Quest: In Pursuit of the Death Angel, 1987
Mixed-Up Mother Goose, 1987
Space Quest II: Vohaul's Revenge, 1987
Manhunter: New York, 1988
King's Quest IV: The Perils Of Rosella, 1988
Police Quest II: The Vengeance, 1989
Leisure Suit Larry Goes Looking For Love (In Several Wrong Places), 1989
Space Quest III: The Pirates Of Pestulon, 1989
The Colonel's Bequest: A Laura Bow Mystery, 1989
Quest For Glory I: So You Want To Be A Hero?, 1989, הרצון לעוצמה)
Leisure Suit Larry 3: Passionate Patti In Pursuit of the Pulsating Pectorals, 1989
King's Quest V: Absence Makes The Heart Go Yonder, 1990
Rise Of The Dragon, Heart Of China, The Adventures Of Willy Beamish, 1990 (הפצה)
Leisure Suit Larry 5: Passionate Patti Does A Little Undercover Work, 1990
1990 ,Jones in the Fast Lane
Police Quest III: The Kindread, 1991
EcoQuest: The Quest For Cetus, 1991
King's Quest VI: Heir Today, Gone Tomorrow, 1992
Gabriel Knight: Sins Of The Fathers, 1992
1992 ,The Incredible Machine
1992 ,The Even More Incredible Machine
Betrayal At Krondor, 1993, (הפצה)
Lost Secret of the Rainforest (aka EcoQuest 2), 1993
Police Quest IV: Open Season, 1993
1993 ,Sid & Al's Incredible Toons
King's Quest VII: The Princeless Bride, 1994
Leisure Suit Larry 6: Shape Up Or Slip Out, 1994
1994 ,The Incredible Toon Machine
1994 ,The Incredible Machine 2
Phantasmagoria, 1995
Gabriel Knight: The Beast Within, 1995
1995 ,The Incredible Machine 3
Torin's Passage, 1995
Leisure Suit Larry 7: Love For Sail, 1996
Hunter Hunted, 1996
King's Quest VIII: Mask Of Eternity, 1998
1998 ,Half-Life
2000 ,Return of the Incredible Machine: Contraptions
2001 ,The Incredible Machine: Even More Contraptions
2001, Arcanum: Of Steamworks and Magick Obscura (הפצה)
Leisure Suit Larry: Magna Cum Laude, 2004, (הפצה)
רשימת המשחקים בהוצאת סיירה און-ליין > משפחת סיירה

החברות שקנתה סיירה במהלך שליטתה בשוק המשחקים:
Coktel Vision
Dynamix (נסגרה)
Impressions Games (נסגרה)
Papyrus Design Group (נסגרה)
"הבית המסתורי" המשחק הראשון מבית סיירה
"מסע המלך" משנת 1984. למטה: שורת הפקודה
שיפור ניכר בגרפיקה
אהרן פרידמן (סדיגורה)

רבי אהרן פרידמן (י"ב בתשרי תרל"ז - י"ט בתשרי תרע"ג) היה האדמו"ר השלישי בחסידות סדיגורה. מכונה ה"קדושת אהרן".
תולדותיו

נולד בסדיגורה לרבי ישראל פרידמן ולאסתר בתו של רבי יצחק מבוהוש. נקרא על שם אבי סבתו, רבי אהרן פרלוב, ה"בית אהרן" מקרלין. נישא לשרה שיינדיל רויזה בת רבי שלום יוסף פרידמן, בנו של רבי מרדכי שרגא מהוסיאטין.
לאחר פטירת אביו בשנת תרס"ז הוכתר לממלא מקומו וכאדמו"ר השלישי לחסידות סאדיגורה. חלק מחסידי אביו פנו אליו, אך לאחר 6 שנים, בגיל 36 הוא נפטר. נקבר בחלקת אדמו"רי רוז'ין בסאדיגורה.
בנו בכורו ויחידו של רבי אהרן פרידמן, רבי מרדכי שלום יוסף פרידמן הוכתר לממלא מקומו בחתונתו שנערכה בשנת האבל, על ידי דודו האדמו"ר רבי יצחק מבויאן.
בנוסף השאיר שתי בנות אסתר אשת ר' צבי וולף מביליץ ומרים אשת ר' סנדר וולף.
בשנת תרע"ד, שניים מחסידיו הוציאו את דברי תורתו בספר "קדושת אהרן", בהסכמת בנו רבי מרדכי שלום יוסף מסאדיגורה. ובשנת תשע"ד יצא לאור מחדש על ידי מכון כנסת מרדכי - סאדיגורה, עם הרבה הוספות ותיקונים.
¡Uno!

¡Uno! (אחד בספרדית) הוא אלבום האולפן התשיעי של הלהקה האמריקאית גרין דיי. האלבום הוא חלק מטרילוגיית האלבומים "¡Uno!, ¡Dos! and ¡Tre!", שיצאו בספטמבר-דצמבר 2012. ¡Uno!, הראשון שבהם, יצא בתאריך 25 בספטמבר 2012. לפי דבריה של הלהקה הטרילוגיה תחזור לשורשי הלהקה. הסינגל הראשון מהאלבום שיצא הוא Oh Love, אשר יצא ב-16 ביולי 2012 והציג סגנון אשר שונה מסגנונה הקודם של הלהקה. לסינגל יצא גם קליפ. שמו של הסינגל השני הוא Kill the DJ אשר גם לו יצא קליפ. לסינגל השלישי, Let Yourself Go, הלהקה הוציאה גם קליפ הופעה. ב-12 בספטמבר 2012 יצא הקליפ לשיר Nuclear Family וב-25 בספטמבר 2012 יצא קליפ לשיר Stay the Night. בשבוע הראשון ליציאתו נמכרו 139,000 עותקים של האלבום. בנוסף, האלבום זכה להיות אלבום כסף בבריטניה.
רשימת הקטעים באלבום

מילות השירים נכתבו על ידי בילי ג'ו ארמסטרונג, המוזיקה לשירים הולחנה על ידי ארמסטרונג, מייק דירנט, וטרה קול.
| מס' | שם | משך |
| --- | --- | --- |
| 1. | Nuclear Family  | 3:03 |
| 2. | Stay the Night  | 4:36 |
| 3. | Carpe Diem  | 3:25 |
| 4. | Let Yourself Go  | 2:57 |
| 5. | Kill the DJ  | 3:41 |
| 6. | Fell for You  | 3:08 |
| 7. | Loss of Control  | 3:07 |
| 8. | Troublemaker  | 2:45 |
| 9. | Angel Blue  | 2:46 |
| 10. | Sweet 16  | 3:03 |
| 11. | Rusty James  | 4:09 |
| 12. | Oh Love  | 5:03 |
| משך כולל: | משך כולל: | 41:44 |
רשימת הקטעים באלבום > Oh Love

Oh Love יצא כסינגל הראשון מהאלבום. הסינגל יצא לאור ב-16 ביולי 2012. השיר בוצע טרם יציאתו בהופעה סודית של הלהקה, בה בוצעו מספר שירים חדשים.
השיר מציג פאנק רוק בשילוב סגנון ה-Power Pop שעד כה לא היה בשימוש בשירי הלהקה. הסגנון די דומה לרוק האלטרנטיבי. מעריצי הלהקה התאכזבו מהסגנון בגלל שהוא שונה מאוד מסגנונה של הלהקה ובגלל שהלהקה הודיעה שהאלבום יחזור לשורשיו ולפי השיר זה לא נראה נכון. בענייני אחרים השיר צלח וסגננו לא אכזב.
בתאריך 16 באוגוסט 2012 הוציאה הלהקה את הקליפ לשיר Oh Love. בקליפ נראים חברי הלהקה מנגנים את השיר ומולם יש חבורה של נשים בלבוש חושפני. הקליפ זכה עד כה למעל 47 מיליון צפיות (נכון ל-1 ביוני 2024).
רשימת הקטעים באלבום > Kill the DJ

Kill the DJ הוא הסינגל השני מהאלבום. הסינגל יצא ב-15 באוגוסט 2012. למרות שהוא הסינגל השני באלבום הוציאה הלהקה את השיר Let Yourself Go לפניו. השיר מציג את הסגנון החדש Power Pop ביחד עם סגנון חדש נוסף בשם דאנס פאנק ובנוסף יש בשיר מעט פאנק רוק, דבר שאכזב את מעריצי הלהקה.
לשיר יצא קליפ ב-4 בספטמבר 2012. בתחילת הקליפ רואים את חברי הלהקה נוהגים באופנועים במדבר. אחרי הפזמון הקליפ עובר למסיבה. תחילה חברי הלהקה הולכים בין האנשים ובהמשך הם מנגנים על הבמה.
אדה קולאו

אדה קולאו בייאנו (בספרדית: Ada Colau Ballano; נולדה ב-3 במרץ 1974) היא פוליטיקאית ספרדיה שכיהנה כראש העיר ברצלונה בשנים 2015 עד 2023.
ביוגרפיה

קולאו נולדה בברצלונה, בתם של רמון, צלם שעבד בתחום הפרסום, וטינה, אשת מכירות. הורי אביה הם מוסקה והורי אמה מהעיר סוריה. הוריה היו פרודים והיא גדלה עם שלוש אחיותיה בגווינארדו שבברצלונה עם אמה ושותפה לחיים, בעוד שני אחיה למחצה התגוררו עם האב במדריד.
בנעוריה התנדבה באמנסטי אינטרנשיונל ובארגון סיוע לקשישים. החלה ללמוד פילוסופיה באוניברסיטת ברצלונה, והשתתפה בתוכנית חילופי הסטודנטים ארסמוס במסגרתה שהתה במילאנו. היא עזבה את הלימודים בטרם סיימה את התואר הראשון. לאחר שעזבה את האוניברסיטה עבדה בעבודות מזדמנות וכמתרגמת תוכניות טלוויזיה איטלקיות.
את פעילותה הפוליטית החלה במהלך הלימודים כחברה בתנועת שמאל רדיקלית. עשור אחר כך חזרה לפעילות בשמאל במחאות אנטי-גלובליזציה, מחאות נגד ארגון הבנק העולמי ונגד מלחמת עיראק. היא הנהיגה מאבקים בתחום הדיור והייתה דוברת התנועה נגד פינוי משפחות שהתקשו בתשלום משכנתאות. ב-2013 זכתה לתשומת לב ציבורית כשהופיעה בפני ועדת הכלכלה בקונגרס הנציגים הספרדי ולאחר מכן בפרלמנט האירופי.
ב-2014 אוחדה פעילותם של מספר תנועות שמאל בהן פודמוס לגוף אחד שפעל לקראת הבחירות לעיריית ברצלונה וקולאו הועמדה בראשותה. במאי 2015 זכתה בבחירות לראשות העירייה. בפברואר 2023 קיבלה החלטה לנתק באופן זמני את כל הקשרים של ברצלונה עם ישראל כולל ברית ערים תאומות של ברצלונה ותל אביב, מהלך שזכה לביקורת של הממשלה הספרדית. במאי 2023 הפסידה בבחירות לכהונה נוספת. מחליפה, ז'ום קולובוני, ביטל את החלטתה וחידש את הקשרים עם ישראל וברית ערים תאומות עם תל אביב.
קולאו מתגוררת עם בן זוגה אדריה אלמני והם הורים לבן.
הערות שוליים

↑  ספרד גינתה את החלטת ברצלונה: "ניתוק הקשר עם ישראל? פגיעה בערכי העיר", באתר ynet, 17 בפברואר 2023
| --- | --- |
בקרת זהויות :  NLI: 987008196480705171  PLWABN: 9810556509805606  BIBSYS: 1523345891056  BNE: XX5242698  BnF: cb16776267x (data)  CANTIC: a11657406  GND: 1025084446  ISNI: 0000 0003 7497 3203  LCCN: no2013124205  SUDOC: 170964558  VIAF: 251344020   WorldCat (עם VIAF): 251344020
© (אלבום)

© (בתרגום מילולי: ראה) הוא אלבום האולפן השני של להקת ההיפ הופ הפינית, האחים טפלון. האלבום יצא לאור ב-4 באוגוסט 2010, בהוצאת חברת התקליטים "Monsp Records". האלבום הגיע למקום ה-26 במצעד האלבומים הפיני.
רקע

אלבום זה, היה האלבום הראשון של הלהקה שהופק על ידי מלוסט קוס. הסינגל הראשון מתוך האלבום, "Kokkonen on ykkönen", יצא לאור בשלהי חודש יולי. © הוא אלבום פופ פיני מסורתי. הוא משלב בתוכו צלילי מיתר ופסנתר. עטיפת האלבום מזכירה את עטיפת האלבום The Dark Side of the Moon של פינק פלויד.
רשימת רצועות

| מס' | שם | משך |
| --- | --- | --- |
| 1. | Postikortti Jan Zapasnikille  | 1:12 |
| 2. | Synttärit ilman sua  | 3:49 |
| 3. | Kokkonen on ykkönen  | 4:15 |
| 4. | Rakastunut etkoilla  | 3:07 |
| 5. | Skippaan duunit  | 4:16 |
| 6. | Nuoret sydämet pamppailee  | 3:30 |
| 7. | Käsittele varovasti  | 3:31 |
| 8. | Bikinologia  | 3:49 |
| 9. | IhQ Nevari  | 3:45 |
| 10. | Yö ja päivä  | 3:31 |
| 11. | Dis©o Datsun  | 4:27 |
| 12. | Jeesus Kristus  | 4:11 |
| משך כולל: | משך כולל: | 43:29 |
מיקומי שיא

|   ‏‏‏  מצעדים ודירוגים (2010)> מדינה |   ‏‏‏  מצעדים ודירוגים (2010)> מצעד |   ‏‏‏  מצעדים ודירוגים (2010)> מיקום שיא |
| --- | --- | --- |
|  פינלנד | המצעדים הפיניים הרשמיים | 26 |
הערות שוליים

1 2  Teflon Brothers
Sicko Mode

Sicko Mode הוא סינגל שהוקלט על ידי הראפר האמריקאי טראוויס סקוט, מתוך אלבום האולפן השלישי שלו, Astroworld. השיר יצא לאור ב-21 באוגוסט 2018, כסינגל השני מתוך האלבום, על ידי חברות התקליטים קקטוס ג'ק, גראנד האסטל ואפיק. השיר כולל בתוכו הופעת אורח של הראפר הקנדי דרייק, וכן קולות רקע של הראפרים סוואה לי וביג הוק (אנ'). השיר הועמד לפרסי גראמי לשיר הראפ הטוב ביותר ולביצוע הראפ הטוב ביותר.
השיר כולל בתוכו דגימה של שירו של הראפר הנוטוריוס בי. איי. ג'י., "Gimme the Loot", שנכתב על ידי הנוטוריוס בי. איי. ג'י ואיזי מו בי (אנ').
ביקורת

השיר זכה לשבחים רבים, כאשר כמה מהמבקרים ראו בשיר כשיר הטוב ביותר באלבום Astroworld. כריסטופר ר. ויינגרטן כתב ברולינג סטון כי השיר הוא ה"היילייט של האלבום". ברנדן קלינקנברג מאותו המגזין תיאר את השיר כ"פסגת האינסטינקטים הסינתטיים של סקוט". בריאן ג'וזף מאנטרטיינמנט ויקלי כינה את השיר כ"מיני סוויטה של חבטנים". רויסין או'קונור מהאינדיפנדנט הרגישה כי דרייק "נשמע יותר חשוב בשיר הזה מאיך שהוא נשמע באלבומו האחרון, Scorpion, עם נשמה וזרימה בטוחה".
הצלחה

השיר הופיע לראשונה במקום הרביעי במצעד הבילבורד הוט 100. לאחר הוצאתו של הווידאו קליפ של השיר, הגיע השיר למקום השני, ומאוחר יותר, ב-8 בדצמבר 2018, הגיע למקום הראשון, לאחר שבעה עשר שבועות בעשירייה הראשונה. השיר הוא השיר הראשון של סקוט שהגיע למקום הראשון במצעד זה.
וידאו קליפ

את הקליפ של השיר ביימו דייב מאיירס וטראוויס סקוט, והוא יצא לאור ב-19 באוקטובר 2018 בערוץ היוטיוב של סקוט. הקליפ מתחיל עם ראשו של סקוט על בניין בזמן שמצלמה מתקרבת אליו, ונחתך לסצנה הבאה, בה נראים אנשים שונים בבתים צבעוניים. בסצנה הבאה נראה דרייק הולך עם כלב כשהוא נשרף על ידי ליקוי וסקוט רוכב על סוס. הקליפ מסתיים כשדרייק וסקוט מתרחקים מהמצלמה. נכון לפברואר 2024 הקליפ זכה ל-1.18 מיליארד צפיות.
רמיקס

ב-28 בנובמבר 2018 יצא רמיקס אלקטרוני של המפיק המוזיקלי האמריקאי סקרילקס. קטעי האודיו והליריקה הנלווים של הרמיקס יצאו בערוצי היוטיוב של סקוט וסקרילקס באותו היום.
מיקומי שיא

|   ‏‏‏  מצעדים ודירוגים (2018–2020)> מדינה |   ‏‏‏  מצעדים ודירוגים (2018–2020)> מצעד |   ‏‏‏  מצעדים ודירוגים (2018–2020)> מיקום שיא |   ‏‏‏  מצעדים ודירוגים (2018–2020)>  |
| --- | --- | --- | --- |
|  אוסטריה | Ö3 אוסטריה טופ 40‏ | 29 |  |
|  אוסטרליה | מצעד הסינגלים האוסטרלי | 6 |  |
|  איטליה | מצעד הסינגלים האיטלקי | 10 |  |
|  אירלנד | מצעד הסינגלים האירי | 11 |  |
|  ארגנטינה | ארגנטינה הוט 100 | 87 |  |
|  ארצות הברית | בילבורד הוט 100 | 1 |  |
|  ארצות הברית | מצעד שירי הדאנס קלאב | 54 |  |
|  ארצות הברית | מצעד הדאנס/מיקס שואו איירפליי | 10 |  |
|  ארצות הברית | מצעד שירי ה-R&B/היפ-הופ | 1 |  |
|  ארצות הברית | מצעד 40 שירי המיינסטרים | 10 |  |
|  ארצות הברית | מצעד השירים הקצביים | 1 |  |
|  גרמניה | GfK – טופ 100 | 43 |  |
|  דנמרק | היטליסטן | 19 |  |
|  הולנד | מצעד 40 הסינגלים ההולנדיים | 35 |  |
|  הממלכה המאוחדת | מצעד הסינגלים הבריטי | 9 |  |
|  הממלכה המאוחדת | מצעד שירי ה-R&B | 2 |  |
|  ולוניה | אולטראטופ 40 | 39 |  |
|  נורווגיה | VG-lista | 22 |  |
|  ניו זילנד | המצעד הניו זילנדי הרשמי | 7 |  |
|  ספרד | PROMUSICAE | 38 |  |
|  סקוטלנד | מצעד הסינגלים הסקוטי | 52 |  |
|  פורטוגל | מצעד הסינגלים הפורטוגזי | 8 |  |
|  פלנדריה | אולטראטופ 50 | 4 |  |
|  צ'כיה | ČNS IFPI | 20 |  |
|  צרפת | SNEP | 20 |  |
|  קנדה | קנדה הוט 100 | 3 |  |
|  שוודיה | סוורייטופליסטן | 29 |  |
|  שווייץ | המצעד השווייצרי | 17 |  |
|   ‏‏‏  מצעדי סוף שנה (2018)> מדינה |   ‏‏‏  מצעדי סוף שנה (2018)> מצעד |   ‏‏‏  מצעדי סוף שנה (2018)> מיקום שיא |   ‏‏‏  מצעדי סוף שנה (2018)>  |
| --- | --- | --- | --- |
|  אוסטרליה | מצעד הסינגלים האוסטרלי | 48 |  |
|  אסטוניה | אסטי טיפ-40 | 91 |  |
|  ארצות הברית | בילבורד הוט 100 | 42 |  |
|  ארצות הברית | מצעד שירי ה-R&B/היפ-הופ | 21 |  |
|  ארצות הברית | מצעד השירים הקצביים | 27 |  |
|  הממלכה המאוחדת | מצעד הסינגלים הבריטי | 94 |  |
|  פורטוגל | מצעד הסינגלים הפורטוגזי | 77 |  |
|  קנדה | קנדה הוט 100 | 51 |  |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |   ‏‏‏  מצעדי סוף שנה (2019)>  |
| --- | --- | --- | --- |
|  אוסטרליה | מצעד הסינגלים האוסטרלי | 25 |  |
|  ארצות הברית | בילבורד הוט 100 | 9 |  |
|  ארצות הברית | מצעד הדאנס/מיקס שואו איירפליי | 43 |  |
|  ארצות הברית | מצעד שירי ה-R&B/היפ-הופ | 6 |  |
|  ארצות הברית | מצעד 40 שירי המיינסטרים | 32 |  |
|  ארצות הברית | מצעד השירים הקצביים | 7 |  |
|  ארצות הברית | רולינג סטון טופ 100 | 17 |  |
|  דנמרק | היטליסטן | 97 |  |
|  הממלכה המאוחדת | מצעד הסינגלים הבריטי | 75 |  |
|  ניו זילנד | המצעד הניו זילנדי הרשמי | 27 |  |
|  פורטוגל | מצעד הסינגלים הפורטוגזי | 75 |  |
|  קנדה | קנדה הוט 100 | 13 |  |
|   ‏‏‏  מצעדי עשור (2010–2019)> מדינה |   ‏‏‏  מצעדי עשור (2010–2019)> מצעד |   ‏‏‏  מצעדי עשור (2010–2019)> מיקום שיא |   ‏‏‏  מצעדי עשור (2010–2019)>  |
| --- | --- | --- | --- |
|  ארצות הברית | בילבורד הוט 100 | 16 |  |
|  ארצות הברית | מצעד שירי ה-R&B/היפ-הופ | 8 |  |
נתוני מכירות

| מדינה | תואר | מכירות |
| --- | --- | --- |
| אוסטריה (IFPI Austria) | פלטינה | 30,000 |
| אוסטרליה (ARIA) | פלטינה ×7 | 490,000 |
| איטליה (FIMI) | פלטינה | 50,000 |
| ארצות הברית (RIAA) | יהלום | 10,000,000 |
| ברזיל (Pro-Música Brasil) | יהלום 3× | 900,000 |
| בריטניה (BPI) | פלטינה | 600,000 |
| גרמניה (BVMI) | זהב | 200,000 |
| דנמרק (IFPI Denmark) | פלטינה | 90,000 |
| מקסיקו (AMPROFON) | פלטינה ×2+זהב | 150,000 |
| ניו זילנד (RMNZ) | פלטינה ×2 | 60,000 |
| ספרד (PROMUSICAE) | זהב | 20,000 |
| פולין (ZPAV) | פלטינה ×2 | 40,000 |
| פורטוגל (AFP) | פלטינה ×2 | 40,000 |
| צרפת (SNEP) | פלטינה | 200,000 |
| קנדה (Music Canada) | פלטינה ×8 | 640,000 |
| שוודיה (GLF) | זהב | 4,000,000 |
 מכירות + הזרמת מדיה בלבד
היסטוריית יציאות לאור

| אזור | תאריך יציאה | פורמט | גרסה | חברת תקליטים | מקור |
| --- | --- | --- | --- | --- | --- |
| ארצות הברית | 21 באוגוסט 2018 | רדיו קצבי עכשווי | מקורית | קקטוס ג'ק • גראנד האסטל • אפיק |  |
| ארצות הברית | 21 באוגוסט 2018 | רדיו אורבני עכשווי | מקורית | קקטוס ג'ק • גראנד האסטל • אפיק |  |
| עולם | 28 בנובמבר 2018 | הורדה דיגיטלית | רמיקס של סקרילקס | קקטוס ג'ק • גראנד האסטל • אפיק |  |
ביאורים

↑  אפל מיוזיק העניקו לדרייק, סוואה לי וביג הוק קרדיט השתתפות בשיר לתקופה קצרה בה האלבום Astroworld היה באוויר. בווידאו קליפ של השיר באתר יוטיוב ניתן קרדיט השתתפות בשיר לדרייק.
אדם סנדרסון

| --- | --- |

אדם סנדרסון, במהלך צילומי סרטו "לוויה בצהריים"
 לידה:  20 ביוני 1980 (בן 44) תל אביב ישראל
 מדינה:  ישראל 
 פרופיל ב-IMDb
 
אדם סנדרסון (נולד ב-20 ביוני 1980) הוא במאי ותסריטאי ישראלי. בעבר פעל כראפר תחת שם הבמה קסוטו.
ביוגרפיה

אביו הוא המוזיקאי דני סנדרסון, אמו היא העיתונאית והמעצבת נעמי סנדרסון ואחותו היא השחקנית דינה סנדרסון.
הוא למד במגמת הקולנוע בתיכון עירוני א' ולאחר מכן שירת ביחידת ההסרטה של חיל האוויר.
לאחר שהשתחרר מהצבא הקים להקת היפ הופ בשם "פיזדה פאמילי" וביים קליפ לאחד משיריה, בעקבות הצלחתו של הקליפ המשיך בבימוי קליפים ללהקות שונות (בין הקליפים שביים: "אוטו זבל" של הבילויים, עליו זכה בפרס במאי השנה בתחרות קליפים של קבוצת 951 ו"חדשות מהירח" של פורטיסחרוף) וכן בבימוי קדימונים ופרסומות שזכו בפרסים בינלאומיים.
הוא הקים עם עוד ארבעה חברים (תום שובל, דניאל אדר, מיכאל הנגבי ויהושע סימון) את קבוצת "באבון", קבוצה של קולנוענים עצמאיים,
היוצרים סרטים ללא תמיכה ממסדית, במהלך פעילותה של הקבוצה ביים שלושה סרטים קצרים, שהוקרנו ברחבי הארץ ובפסטיבלים שונים בעולם.
הוא ביים בשיתוף עם מולי שגב את סרט הקולנוע "זוהי סדום" של חבורת ארץ נהדרת, אף על פי שלא זכה לאהדת המבקרים הסרט זכה להצלחה קופתית גדולה, הביא מעל ל-500,000 צופים לקולנוע ונחשב לסרט הישראלי מצליח ביותר מאז שנת 1985.
בשנת 2013 יצא סרטו השני "לוויה בצהריים", דרמה המבוססת על ספרו של ישעיהו קורן.
חיים אישיים

סנדרסון נשוי למעצבת התפאורה לקולנוע כרמלה סנדרסון ואב לשני ילדים.
פילמוגרפיה

| שנה | סרט | מפיקים | מסגרת הפקה | פסטיבלים ופרסים |
| --- | --- | --- | --- | --- |
| 2014-2019 | בתולות |  | HOT |  |
| 2013 | לוויה בצהריים | יולי אוגוסט הפקות | בתמיכת קרן הקולנוע הישראלי | פסטיבל סאן סבסטיאן ופסטיבל חיפה, בו זכתה הילה וידור בפרס השחקנית |
| 2010 | זוהי סדום (סרט קולנוע) | חברת יונייטד קינג, שידורי קשת | בתמיכת קרן רבינוביץ' | זוכה 2 פרסי אופיר - תלבושות לאורה שיים ועיצוב אמנותי אבי אביבי |
| 2004 | מי מנוחות (סרט קצר) |  | נעשה במסגרת קבוצת "באבון" | השתתף בפסטיבל הסרטים הבינלאומי בסיאטל ונקנה להקרנה על ידי רשת הטלוויזיה האוסטרלית SBS |
| 2002 | מעל ומעבר (סרט קצר) |  | נעשה במסגרת קבוצת "באבון" | השתתף בתחרות וולג'ין לסרט קצר בפסטיבל ירושלים, בפסטיבל הקולנוע העצמאי בניו יורק, פסטיבל "סינאלטרנטיב" בפריז, פסטיבל "הקולנוע הישראלי" בפריז ובפסטיבל "יורושורטס" בורשה |
| 2000 | איזה אפי, איזה עמוס, איזה אוסי (סרט קצר) |  | נעשה במסגרת קבוצת "באבון" | הוקרן בערוץ ביפ, בערוץ 2 במסגרת "מבחן בד" ובפסטיבל "KINO FILM" במנצ'סטר |
| 1998 | אני צנצנת (סרט קצר) |  | סרט גמר במגמת הקולנוע של תיכון עירוני א' | זכה במענק כספי מטעם קרן סנונית של הרשות השנייה, הוקרן בערוץ 2 במסגרת "מבחן בד" |
הערות שוליים

↑  שמוליק דובדבני, יותר נורא מעמורה, באתר ynet, 6 באוגוסט 2010
| --- | --- |
בקרת זהויות :  NLI: 987007402055905171  LCCN: no2019090623  MusicBrainz: 23ccd186-7ad6-43ca-91a0-bb00eb14eb01  VIAF: 4513154075993711860007   WorldCat (עם VIAF): 4513154075993711860007
¡Sí Señor!...

¡Sí Señor!... (בעברית: "כן אדוני!") הוא שיר של הזמרת האמריקאית גלוריה אסטפן. הוא יצא כסינגל הרביעי מתוך אלבומה Mi Tierra במהלך שנת 1993 בקנדה, אוסטרליה ובאירופה כאשר באירופה הוא יצא בשלושה פורמטים שונים. בניגוד לשאר אירופה בממלכה המאוחדת יצא השיר "Montuno" כסינגל הרביעי מהאלבום.
בארצות הברית יצא השיר "Tradición" כסינגל הרביעי מהאלבום.
ביקורות

השיר זכה לביקורות חיוביות. אן הארלי באנטרטיינמנט ויקלי תיארה את השיר "כנטישה מעגנת", ועורך AllMusic תיאר את השיר כ"אופטימי ושמח".
ג'ון לנרט מהעיתון "Sun Sentinel" כ"כניסה מטורפת לרחבת ריקודים".
בטלוויזיה

השחקנית סוזן לוצ'י רקדה לצלילי השיר בסבב השישי בעונה השביעית של "רוקדים עם כוכבים".
מיקומי שיא

|   ‏‏‏  מצעדים ודירוגים (1993)> מדינה |   ‏‏‏  מצעדים ודירוגים (1993)> מצעד |   ‏‏‏  מצעדים ודירוגים (1993)> מיקום שיא |   ‏‏‏  מצעדים ודירוגים (1993)>  |
| --- | --- | --- | --- |
|  הולנד | מצעד 40 הסינגלים ההולנדיים | 44 |  |
TressFX

| --- | --- |

 מפתח:  AMD
 מחזור חיים:  2013–הווה (כ־11 שנים)
 גרסה אחרונה:  4.1.0 (24 בינואר 2020) 
 מערכת הפעלה:  Microsoft Windows   לינוקס   OS X   Xbox One   PlayStation 4
 נכתבה בשפות:  C++‎,‏ HLSL,‏ C, אסמבלי, פייתון
 סוג רישיון:  רישיון MIT
 קוד מקור:  https://github.com/GPUOpen-Effects/TressFX 
 קטגוריה:  טכנולוגיות רינדור גרפיקת תלת-ממד
 דף הבית
 
השוואה של TressFX 1.0 במשחק טומב ריידר. 
 משמאל: שיער ברינדור רגיל, ניתן לראות כי השיער מורכב על הגולגולת של הדמות כבלוק אחד ומויישמת עליו טקסטורה באיכות נמוכה. תזוזת השיער אינה טבעית ברוח. 
 מימין: שיער ברינדור טכנולוגיית TressFX, ניתן לראות זקיקי שיערות בודדים, השיער מתנופנף ברוח בצורה יותר מציאותית וטקסטורת השיער היא באיכות גבוהה יותר.
TressFX היא טכנולוגיה שפותחה על ידי AMD ומשוחררת תחת רישיון MIT שמספקת אפשרות לרינדור תלת־ממדי מתקדם של שיער, פרווה ודשא במשחקי וידאו. המתחרה של טכנולוגיה זו היא "HairWorks" שמפותחת על ידי NVIDIA וכלולה בערכת ה-GameWorks.
מקור והרעיון לפיתוח

באופן מסורתי, הצגת שיער במשחקי וידאו לא הייתה נפוצה ממספר סיבות. לשיער קצר (בעיקר לדמויות גבריות), השיער בדרך כלל הוצג על ידי טקסטורה מפורטת בגולגולת של הדמות. שיטה זו מקשה על ייצוג עיצובי שיער שאינם שטוחים ביחס לגולגולת. שיער ארוך בדרך כלל מיוצג על ידי טקסטורה בחלק נע של הגולגולת, אך התנועה אינה טבעית ואינה מציאותית - השיער נע כגוש אחד ולא בנפרד, כפי שקורה במציאות.
כדי לפתור בעיה זו, AMD פיתחו את TressFX Hair. הטכנולוגיה מדמה אלפי גדילים עצמאים (ולא גוש אחד) עם מאות קשרים לגדילים של שיער. כל גדיל מגיב לכוחות פיזיקליים שונים, כמו כוח משיכה, אינרציה, רוח ותנועת הראש של הדמות.
בגלל הסימולציה של אלפי הגדילים של השיער היא שיטה יותר מסובכת ודורש יותר כוח עיבוד מלשים טקסטורה על חלק נע של הגולגולת, הפגיעה של TressFX בביצועי המשחק ובקצב הפריימים היא משמעותית ולא ריאלית. לכרטיסי מסך מהשוק הגבוה יש מספיק משאבים לרינדור השיער הנוסף, אך בתמורה לירידה בקצב הפריימים. לעומת זאת, לכרטיסי מסך ישנים יותר, הזמן הדרוש לרינדור השיער הוא גדול יותר ועל כן אף מגדיל יותר את הפגיעה בביצועים, עד לפעמים למצב שבו לא ניתן כלל לשחק במשחק. כמו כן הביצועים מושפעים מפאקטורים רבים כמו: הגדרות משחק אחרות, רזולוציה, מספר האובייקטים עם שיער לרינדור, כמות השיער לאובייקט והמרחק של האובייקט מהשחקן.
גרסאות > גרסה 1.0

TressFX Hair 1.0 הייתה הגרסה הראשונה ששוחררה. גרסה 1.0 תמכה רק ברינדור מתקדם של שיער ולא פרווה או דשא. משחק הווידאו הראשון שהשתמש בטכנולוגיה זו הוא טומב ריידר ב-2013.
גרסאות > גרסה 2.0

גרסה זו הכילה שיפורים נרחבים מאשר הגרסה הראשונה, בין השאר:
אפשרות להגדלת או הקטנת רמת הפירוט ובכך לשפר ביצועים על ידי כוונון דינאמי של פרטים ויזואליים כמו אובייקטים בעלי TressFX פעיל שנעים לכיוון נקודת מבטו של השחקן ובחזרה. זה נעשה על ידי רינדור כמות פריטים קטנה יותר כאשר האובייקט רחוק אבל כדי לא לאבד מהאיכות, כל שיער נהפך לדק יותר ובכך שומר על ביצועים טובים ועל כן לא מגריע מאיכות הסצנה.
פונקציות חדשות לתמיכה ברנדור מתקדם של פרווה ודשא בנוסף לשיער.
שערות מאורגנות בקבוצות. באופן טבעי, שיער האדם מאורגן בקבוצות. רינדור שנעשה באמצעות גרסה 1.0 לא כלל פונקציה זו ועל כן שיער שהיה נפרד נראה מאוד לא טבעי.
ניתן לשנות את כוח המשיכה של השיער. לדוגמה, כאשר האובייקט נמצא במים, השיער אמור לשקוע או לצוף במים. על כן, כדי להשיג תוצאה זו, יש להגדיר את כוח המשיכה של השיער ל-0.
יעילות הטכנולוגיה שופרה רבות.
הצללה עצמאית משופרת לעומק חזק יותר וטקסטורה טובה יותר לשיער.
שיפור ביצועים ברינדור - גרסה 2.0 דורשת פחות משאבים מגרסה 1.0. על כן, ירידת הביצועים בכרטיסי מסך של NVIDIA פחות משמעותית.
קוד מודולארי ותיעוד לפורטינג.
מתיחות השיער פועלת על פי חוקי הפיזיקה.
גרסאות > גרסה 3.0

המשחק הראשון שהוכרז שישתמש ב-TressFX 3.0 הוא Deus Ex: Mankind Divided.
גרסאות > גרסה 3.0 > PureHair

PureHair היא גרסה של TressFX ששונתה על ידי Square Enix למשחק Rise of the Tomb Raider.
גרסאות > גרסה 4.0

הגרסה הביאה מספר שיפורים שהעיקרית בהן, תמיכה מלאה ב-DirectX 12‎.
גרסאות > גרסה 4.1

גרסה 4.1 יצאה ב-27 בינואר 2020 וכוללת אינטגרציה מלאה עם המנוע הגרפי Unreal Engine 4.2.2 וכן מערכת LOD חדשה, תמיכה טובה יותר ב-DirectX וב-Vulkan, אופימיזציה למערכת שמאפשר רינדור שנראה יותר מציאותי, תמיכה בספרייה Radeon Cauldron ואפשרויות רינדור חדשות.
הערות שוליים

1 2  AMD‏, TressFX MIT License, ‏‏27 בינואר 2020 (באנגלית)
↑  סמנתה דוויס, TressFX Hair: Cross-platform and v2.0, ‏‏12 במאי 2015 (באנגלית)
↑  ארצ'י פראס, Dawn Engine – First Slide Showcasing AMD’s TressFX 3.0, ‏‏1 במרץ 2015 (באנגלית)
↑  מת'יו וילסון, Rise of the Tomb Raider will have improved TressFX, ‏‏8 ביולי 2015 (באנגלית)
↑  Release TressFX v4.0.0 (באנגלית)
↑  Release TressFX v4.1.0 (באנגלית)
↑  סינת'יה אנדרסון, TressFX 4.1, Engine Integration with Unreal 4.22 and Radeon™ Cauldron, אתר GPU Open, ‏‏27 בינואר 2020 (באנגלית)
↑  אנטוני ג'רפה, AMD TressFX 4.1 tech can now be integrated into Unreal Engine 4.22, אתר TweakTown, ‏‏27 בינואר 2020 (באנגלית)